২০১৩ ওয়েস্ট ইন্ডিজ ত্রি-দেশীয় সিরিজ
২০১৩ ওয়েস্ট ইন্ডিজ ত্রি-দেশীয় সিরিজ (ইংরেজি: West Indies Triangular Series in 2013) একটি একদিনের আন্তর্জাতিক ক্রিকেট প্রতিযোগিতা যা ওয়েস্ট ইন্ডিজে জুন এবং জুলাই মাসে ভারত, শ্রীলঙ্কা এবং স্বাগতিক ওয়েস্ট ইন্ডিজের মধ্যে অনুষ্ঠিত হয়। সম্প্রচার স্বত্ত্বের কারণে এ সিরিজের নামকরণ করা হয়েছে সেলকন মোবাইল কাপ। ডানহাতে আঘাতপ্রাপ্তির ফলে দ্বিতীয় খেলায় ভারতীয় অধিনায়ক মহেন্দ্র সিং ধোনি মাঠের বাইরে অবস্থান নেন ও তার পরিবর্তে দলে স্থান পান আম্বতি রায়ডু। বিরাট কোহলি অধিনায়কের দায়িত্বভার গ্রহণ করেন। অন্যদিকে ওয়েস্ট ইন্ডিজের অধিনায়ক ডোয়েন ব্র্যাভো’র পরিবর্তে অধিনায়কত্ব করেন কিরণ পোলার্ড।